Hierdie boek is 'n poging om 'n antwoord te verskaf op 'n vraag wat een van my ouer broers, Hennie, sowat drie jaar gelede gestel het, nl., Waar kom ons vandaan?
En dan weereens net om te wys hoe mens se weë bestuur word, gesels ek en Hendrik een aand oor sy kinderdae. Hy haal 'n skool jaarboek uit en wys my fotos van Kenhardt se laerskool. Ek onderbreek hom sommer daar en dan en sê dat ek oortuig is dat my ma altyd gesê het my pa is in Kenhardt gebore. "Dan is dit mos nie 'n probleem nie", antwoord hy dadelik. "Want die sekretaresse van die NG Kerk was saam met my op skool. Sy sal dit kan bevestig". Wat sy dan ook die volgende dag doen!